**Program: Agroturistički tehničar**

** Tip programa: programi četverogodišnjeg trajanja obrazovanja**

** Trajanje programa: 4 god.**

** Opis programa:**

Agroturistički tehničar obavlja poslove iz područja agronomije, ugostiteljstva i turizma. Primarno se bavi uzgojem biljaka i domaćih životinja na obiteljskom poljoprivrednom gospodarstvu na ekološki prihvatljiv način poštujući regionalnu tradiciju. Primjenjuje vještine hortikulturnog dizajniranja agroturističkog gospodarstva\* te uređenja gospodarstva uzgojem tradicijskog cvijeća, ukrasnog drveća, grmlja, voćaka i travnjaka. Primjenjuje vještine u pripremanju i posluživanju hrane\* na vlastitom gospodarstvu njegujući tradicionalnu kuhinju i običaje posluživanja. Agroturistički tehničar organizira javno-edukativna događanja\* u svrhu promicanja vlastitog gospodarstva kao i prirodnih ljepota te kulturno povijesnu baštinu određene regije.

** Zdravstveni zahtjevi i funkcionalne sposobnosti potrebni za obrazovne programe:**

uredan njuh i raspoznavanje boja, uredno kognitivno i emocionalno funkcioniranje, uredna funkcija srčano-žilnog, dišnog i mišićno-koštanog sustava, uredna funkcija kože na otkrivenim dijelovima tijela, odsutnost alergije na profesionalne alergene.

** Obrazloženje zdravstvenih zahtjeva:**

\* uredan vid, sluh i govor potreban je pri poslovima prostornog uređenja, pripremu i posluživanje hrane i organizaciju javno-edukativnih događanja. Kada je kandidatu s teškoćama dostupna odgovarajuća prilagodba, navedeni zdravstveni zahtjevi za navedeni program ne uzimaju se u obzir.